สธ.นครพนมกักตัว 34 ชาวบ้านร่วมงานแต่งใน อ.ท่าอุเทน หลังพบผู้ป่วยโควิด-19
วุ่นอีกสั่งกักชาวบ้านนครพนมอีก 34 ราย ที่มีประวัติเคยไปร่วมงานแต่ง ในหมู่บ้านท่าดอกแก้วที่มีผู้ป่วยติดโควิด-19ประธาน อสม.ที่ อ.ท่าอุเทน ระดมคัดกรอง พ่นฆ่าเชื้อ เฝ้าระวังอาการวันต่อวันเมื่อวันที่ 30 มีนาคม 2563 ผู้สื่อข่าวรายงานว่า ที่ จ.นครพนม ความคืบหน้าในการดูแลควบคุมการแพร่ระบาดของโรคโควิด-19 หลังมีการตรวจพบ ผู้ป่วยหญิง อายุ 63 ปี ชาวบ้าน ท่าดอกแก้ว หมู่ 5 ต.ท่าจำปา อ.ท่าอุเทน จ.นครพนม ที่เดินทางกลับมาจาก ทำงาน ที่ กทม. เมื่อวันที่ 20 มีนาคม 2563 และป่วยติดเชื้อ ซึ่งมีผลตรวจยืนยันออกมาตั้งแต่ วันที่ 27 มีนาคม 2563 จนกระทั่ง ทางจังหวัดนครพนม ได้ระดม ทีมควบคุมเฝ้าระวังเข้าไปตรวจสอบคัดกรอง กักตัวชาวบ้านกลุ่มเสี่ยง กว่า 30 ราย พร้อมปิดเข้าออกหมู่บ้าน เป็นระยะเวลา 30 วัน และเร่งทำการฉีดพ่นฆ่าเชื้อต่อเนื่อง พร้อมประสานหน่วยงานเกี่ยวข้อง ไล่ไทม์ไลน์ จุดเสี่ยง ทุกจุด เพื่อควบคุมการแพร่ระบาดล่าสุด นายกามนิต มงคลเกตุ สาธารณสุขอำเภอศรีสงคราม จ.นครพนม ได้ประสานงานร่วมกับ นายทศวิชัย ม่วงภูเขียว ประธาน อสม.ตำบลนาคำ อ.ศรีสงคราม และเจ้าหน้าที่เกี่ยวข้อง เข้าไปตรวจสอบ คัดกรอง ชาวบ้านคำสว่าง หมู่ 2 ต.นาเดื่อ อ.ศรีสงคราม หลังมีการตรวจพบข้อมูล ว่า มีชาวบ้าน ส่วนหนึ่ง เดินทางไปร่วมงานแต่ง ในหมู่บ้านท่าดอกแก้วหมู่ 5 ต.ท่าจำป่า อ.ท่าอุเทน ซึ่งเป็นหมู่บ้าน ที่พบผู้ป่วยติดเชื้อ เมื่อวันที่ 22 มีนาคม 2563 โดยทางเจ้าหน้าที่ จึงได้ ตรวจสอบ คัดกรอง สั่งให้มีการกักตัว รวม 34 ราย เป็นระยะเวลา 14 วัน เพื่อความปลอดภัย และมีทีม เจ้าหน้าที่สาธารณสุขอำเภอ และ อสม. เข้าไปตรวจสอบ เฝ้าระวังดูอาการวันต่อวัน จนกว่าจะพ้นขีดอันตราย เบื้องต้นยังไม่พบมีอาการป่วย และชาวบ้าน ให้ความร่วมมือเป็นอย่างดีนายทศวิชัย ม่วงภูเขียว ประธาน อสม.ตำบลนาคำ อ.ศรีสงคราม จ.นคพรนม เปิดเผยว่า หลังมีการตรวจสอบ พบข้อมูล ชาวบ้าน ชาวบ้านคำสว่าง หมู่ 2 ต.นาเดื่อ อ.ศรีสงคราม ได้เคยเดินทางไป ร่วมงานแต่ง ในพื้นที่ บ้านท่าดอกแก้ว ต.ท่าจำปา อ.ท่าอุเทน เนื่องจากเจ้าสาวเป็นคนในพื้นที่บ้านคำสว่าง หมู่ 2 และ ไปจัดงานแต่งงานที่บ้านท่าดอกแก้ว เป็นหมู่บ้านเดียวกันที่พบผู้ป่วยติดเชื้อ และมีบุคคลที่ใกล้ชิดผู้ป่วย เสี่ยงติดเชื้อ มาร่วมงานด้วยเบื้องต้น ทางเจ้าหน้าที่ได้นำบุคคลกลุ่มเสี่ยงไปตรวจคัดกรอง ยังไม่พบติดเชื้อ แต่ทางหมู่บ้าน เห็นว่า เพื่อความปลอดภัย เพราะมีความเสี่ยง จึงได้ประสานเจ้าหน้าที่สาธารณสุขเข้ามาคัดกรอง เข้าสู่กระบวนการกักตัว 34 ราย เพื่อเพิ่มมาตรการควบคุม ดูแล เฝ้าระวัง ซึ่งทุกรายจะต้องกักตัวเองในบ้านจนครบ 14 วัน และมีเจ้าหน้าที่ เข้าไปตรวจสอบวัดไข้แบบวันต่อวัน จนกว่าจะปลอดภัย.
วุ่นอีกสั่งกักชาวบ้านนครพนมอีก 34 ราย ที่มีประวัติเคยไปร่วมงานแต่ง ในหมู่บ้านท่าดอกแก้วที่มีผู้ป่วยติดโควิด-19 ประธาน อสม.ที่ อ.ท่าอุเทน ระดมคัดกรอง พ่นฆ่าเชื้อ เฝ้าระวังอาการวันต่อวัน
โควิด-19,COVID-19,ไวรัสโคโรนา,อ.ท่าอุเทน,นครพนม,กักตัวกลุ่มเสี่ยง,ข่าวทั่วไป